भारतीय सिनेमा या भारत क सिनेमा भरत मे प्रोड्यूस होखे वाली फिलिम कुल के सामूहिक रूप से कहल जाला। भारत में सिनेमा के बहुत जोर बा आ इहाँ भारतीय भाषा सभ में सालाना 1600 तक ले फिलिम सब के निर्माण हो जाला। भारतीय फिलिम सभ के दर्शक भारत की अलावे अउरी कई देसन में बाड़ें आ ई सम्पूर्ण दक्खिन एशिया, ग्रेटर मिडिल ईस्ट आ दक्खिनपूर्ब एशिया में देखल जालीं। दादा साहेब फाल्के के भारतीय सिनेमा के पिता मानल जाला। 1969 में भारत सरकार उनके सम्मान में दादा साहेब फाल्के सम्मान के स्थापना कइलस, जे सिनेमा जगत में जीवन भर के उपलब्धि खातिर दिहल जाला आ भारतीय सिनेमा के सबसे प्रतिष्ठित अवार्ड मानल जाला।